als_Latn dik_Latn sag_Latn
Tashmë nuk është aspak çudi ne fakt, por gjithsesi është gjithmonë bukur të kuptosh se sa pak kreativ jemi. Duket si ironi, por realisht është për të ardhur keq. Po flasim për një rikthim të rubrikës sonë Copy | Paste, e cila këtë radhë mban ngjyrat e flamurit.
Natyrisht, kush më pak e kush më shumë nga kanalet televizive shqiptare janë munduar të urojnë 102 vjetorin e Shqipërisë së pavarur. Por, DigitAlb ka vendosur të uroj me një promo të vjedhur. Pikërisht promoja e vendosjes së bumperëve në reklamën e Cielo TV, një kanal italian, është marr si ide fillestare nga grafistët e platformës DigitAlb.
Për më tepër ju ftojmë të shikoni të dy versionet dhe të nxirrni vetë përfundimin.
Spoti Cielo (Televizion Italian ne pronesi te Sky Italia)
Spoti Digitalb
Të kopjosh idetë e logove apo identeve të ndryshme televizive, tashmë në ekranet shqipatare është bërë një mani, e cila zor se po tërhiqet. Këtë radhë kemi zbuluar një tjetër Copy | Paste dhe bëhet fjalë për njërin nga programet më të suksesshëm të humorit në vend, “Apartamenti 2XL”.
Imazhi i ri, i prezantuar sezonin e kaluar të këtij spektakli është identik me logon dhe intron e një talk show në kanalin “ABC” në Shtetet e Bashkuar. Bëhet fjalë për programin “Jimmy Kimmel LIVE”, moderuar nga show men-i Jimmy Kimmel, një emision i ngjashëm me programin “A Krasta Show”.
Siç mund të shikohet edhe nga grafika, ngjashmëria jo vetëm është e madhe, por edhe ide identike e amerianëve.
IMA / S. Dema
Edhe pse ka disa ditë që video më e re e kënges Disco Disco kënduar nga Elvana Gjata në bashkëpunim me KAOS, nuk ka mbetur pa rënë në sy ngjashmëria në look dhe performancë e këngetares me Beyonce, në filmin Austin Powers in Goldmember të vitit 2002.
Beyonce në këtë film interpreton rolin e protagonistes, si dhe këndon dhe performon këngën Goldmember, skenë nga e cila këngëtarja shqiptare Elvana Gjata, e cila shpesh herë krenohet per videot e saj muzikore origjinale, është frymëzuar për projektin e saj të fundit.
Më poshtë ju ftojmë të shihni videon Copy | Paste të dy këngëtareve dhe te komentoni duke shprehur mendimin tuaj.
Video COPY Beyonce – Goldmember
Video PASTE Elvana Gjata – Disco Disco
Me hyrjen e vitit të ri rikthehet edhe rubrika e parë e Copy | Paste. Këte herë në shënjestër të misionit tonë për të denoncuar hapur kopjet e medias vendase nga mediat e huaja, është përsëri televizioni News 24.
Pas skenografisë së edicionit të lajmeve dhe siglës grafike këtë herë projektuesi grafik i këtij televizioni nuk ka nguruar të marrë frymëzim dhe të kopjojë videon promocionale për urimin e festave të fundvitit të kanalit satelitor italian Sky Sport HD, pjesë e platformës Sky Italia.
Sigla e Sky Sport HD është përdorur si kartolinë urimi për Krishtlindjet dhe Vitin e Ri 2012, ndërsa video e News 24 është përdorur këtë vit dhe mund të shihen qartë ngjashmëritë midis dy materialeve. Ne të dy videot kemi prezent disa nga figurat më të rëndësishme të dy kanaleve respektive të cilët luajnë me yjet e kristalta, simbole të festave të fundvitit. Ndryshimet e vetme janë disi ngjyrat dhe disa detaje të vogla por ideja dhe konceptimi i dy video kartolinave është i njëjtë.
Për ta mbyllur, shpresojmë që teleshikuesit e këtij televizioni të mos zhgenjehen teksa kanë pelqyer urimin pa menduar se ishte thjesht një Copy | Paste i rradhës.
Këtë javë në rubrikën Copy | Paste, do të rikthehemi sërisht tek televizioni Agon Channel, ku këtë here kemi zbuluar një tjetër sigël të kopjuar.
Bëhet fjalë për siglën e hapjes së emisionit rinor “Heart Attack”, ku shohim që sigla hapëse e emisionit është kopjuar tërësisht nga emisioni francez “Vivement Dimanche”, një talk show i France 2. Edhe pse kritikat e shumta nuk i kanë munguar këtij televizioni nga disa emisione, gazeta dhe website italiane, tendenca e Copy Paste ende vazhdon të manipulojë grafikën, e cila këtë herë është vjedhur nga kanali francez.
Media franceze dhe kryesisht ajo televizive ka qene gjithmonë nje frymezim i televizioneve shqiptare! Franca jo më larg se një vit denoncoi këto kopjime nga disa televizione shqiptare, si dhe vjedhjet e formateve të disa emisioneve nga Klan Kosova.
Sigla origjinale e emisionit francez “Vivement Dimanche”:
Sigla e kopjuar nga “Heart Attack”, emision i Agon Channel:
Siglat janë të dyja të njëjta, vetëm ngjyrat janë ndryshe, ku tek emisioni francez dominon ngjyra e kuqe, ndersa tek Agon Channel ngjyra blu.
Urojmë që me nderrimin e viteve Drejtori grafikes, Lorenc Buzi, të heqë dorë nga pasioni mbi kopjimin e grafikës së përgjithshme të kanaleve franceze, dhe gjithashtu shpresojmë që Drejtori Artistik të tregohet më i vëmendshëm!
Nuk kemi çfare të shtojmë me shume, pasi videot e siglave janë të mjaftueshme, ne i urojmë të gjithë Gëzuar festat dhe qoftë një 2014 plot origjinalitet dhe pa kopje të shëmtuara!
Edhe pse origjinaliteti në televizion duket mision i pamundur…
p.s. IMA is Watching!
Menjëherë pas përfundimit të Këngës Magjike dhe shpalljes së fituesit, e cila ishte Besa Kokëdhima me këngën “Tatuazh në zemër” akuzat se kjo është një këngë e kopjuar duket se nuk po marrin fund.
Këto akuza nisën si fillim nga portalet on-line, të cilat gjatë gjithë këtyre ditëve shkruajnë se kjo këngë është e kopjuar nga kënga e Pet Shop Boys me titull “Being Boring”. Dhe vërtet është një ngjashmëri e madhe e vijave melodike. Këtë ngjashmëri e ka vënë në dukje edhe publiku, i cili nëpërmjet rrjeteve sociale komenton dhe shprehet se kjo është një këngë e kopjuar dhe si e tillë nuk duhej të ishte shpallur fituese.
Por nuk mund të shkojmë thjesht pas disa fjalëve apo komenteve të ndryshme sepse është një akuzë dhe si e tillë kërkon prova. Një ndër provat është postimi në facebook i këngëtarit Stefi Prifti, i cili shprehet: ”U habita pa masë nga ngjashmëria e kësaj kënge të Pet Shop Boys me këngën fituese të festivalit Kenga Magjike 2013 kompozuar nga Darko Dimitrov dhe kënduar nga Besa!!! A mund të heshtim”?!
Ky ishte mendimi i Stefit dhe duhet marrë parasysh në gjykim sepse i përket fushës së muzikës dhe është më i aftë të bëjë dallimin. Por gjithashtu Stefi dhe shumë të tjerë këto akuza nuk i hedhin mbi Besën pasi e vlerësojnë dhe e duan si kolegët ashtu edhe publiku,por mbi kompozitorin Darko Dimitrov.Ndërkohë Darko shprehet se është thjesht një kombinim i notave,asgjë më shumë.Por,për shumë artistë ky nuk është një justifikim i argumentuar nga ana e Darkos dhe kjo heshtje tregon se kritika muzikore mungon,ose pothuajse nuk ekziston.Ndërkohë Besa ende nuk ka thënë asgje në lidhje me këto akuza.Ajo thjesht falenderon fansat dhe miqtë e saj dhe shprehet se këtë këngë ja dedikon mamasë së saj.
Përgatiti për IMA / I. Loshi
als_Latn als_Latn als_Latn vec_Latn eng_Latn als_Latn als_Latn als_Latn hrv_Latn als_Latn als_Latn als_Latn eng_Latn vec_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn als_Latn als_Latn als_Latn als_Latn